A dinastía tamil Chola atacó Srivichaya con a suya armata en 1025, encomenzando una lenta decadencia, y fue sustituita por o reino de Majapahit en o dominio d'o comercio maritimo. A fins d'o sieglo XIV a ciudat quasi fue destruita por os chavaneses de Majapahit, y bells supervivients se refuchioron en Malaca, alavez un lugar de pescataires. Un d'estos refuchiatos ye o principe Paramesvara, arribato en Malaca en 1402, que se convirtió a l'islam pa millorar as relacions con os sumatrans d'o norte y creyó o soldanato de Malaca. Malaca esdevenió un emporio comercial como enantes Srivichaya.